स्पार्टाकस अब रोमन सेना का मुकाबला करने के लिए व्यूह रचना में लग जाता है। उसके नायकत्व में एकत्रित गुलाम स्त्री-पुरुषों का सैलाब अपने-अपने हथियारों से क्रेशस की सेना से लड़ते-लड़ते कट कर मर जाने के लिए तैयार हैं। भीषण युद्ध होता है। स्पार्टाकस के हजारों लोग मारे जाते हैं। बचे हुए जीवित गुलामों को बंदी बना लिया जाता है। क्रेशस स्पार्टाकस को जीवित पकड़ना चाहता था। वह बंदी गुलामों से स्पार्टाकस की पहचान करने का आदेश देता है। सारा बंदी गुलाम समूह ‘मैं हूँ स्पार्टाकस, मैं हूँ स्पार्टाकस’ के नारे लगाता है। क्रेशस को घायलों में स्पार्टाकस की पत्नी वेरीनिया अपने नवजात शिशु के साथ दिखाई देती है। क्रेशस उसे तत्काल उसे राजभवन भिजवा देता है।